Title: Balkanski ratovi 1912.-1913. i njihov odjek u Hrvatskoj
Description: Knjiga je sustavni pokušaj analize svih segmenata balkanskih ratova te njihova odjeka u hrvatskoj politici i javnosti. Bazirana je na istraživanjima u Skopju, Sofiji, Cetinju, Solunu, Beogradu i Zagrebu i prva je knjiga na hrvatskom jeziku o balkanskim ratovima (1912-1913.) uopće. Pisana je popularno, publicistički, lako je čitljiva i vrlo informativna. Posebno je značajan dio knjige posvećen odjeku balkanskih ratova u Hrvatskoj, o čemu do sada gotovo ništa nije bilo poznato. Hrvati u ratovima nisu direktno sudjelovali, ali su balkanski ratovi imali velik odjek u hrvatskoj javnosti i politici pa i kulturi. Poslije se pokazalo da su imali znatan utjecaj na hrvatsku politiku i društvo. Igor Despot (Zagreb, 1972.) doktorirao je na Filozofskom fakultetu Sveučilišta u Zagrebu s temom Balkanski ratovi u očima zaraćenih - percepcije i interpretacije (2012.). Zaposlen je kao nastavnik povijesti u osnovnoj školi.
Subjects: History
Places: Balkan Peninsula, Croatia
Time periods: War of 1912-1913, 1800-1918